Document ID: /roh_data/filtered/fineweb-2-filterrobots_roh.jsonl.gz/34172

Dapi tschintg onns datti gia ils MINT-Camps. La firma Trumpf a Grüsch è sa participada a quest project per la quarta giada. Durant ils camps vegnan ils uffants sensibilisads per ils roms matematica, informatica, scienza natirala e tecnica. A partir dals 15 enfin ils 19 d'october han ils uffants dastgà guardar davos las culissas da la firma Trumpf a Grüsch.
Nus vivain en in mund tecnologic. Perquai èsi impurtant da preparar ils uffants sin quai. Quai stat a cor a nus.
Impurtanta purschida era per las firmas
Ils MINT-Camps na sajan betg be impurtants per ils uffants, mabain era per las firmas che porschan tals camps. Sper la firma Trumpf a Grüsch, è era la EMS-Chemie involvada. Per las fatschentas saja central da pudair fascinar ils uffants per ils roms da MINT. Els speran ch'ils uffants turnan forsa in di a far in fufragnadi. Uschia sappian els segirar la proxima generaziun d'emprendists.
Nus duvrain ina buna e motivada generaziun giuvna. Quai munta che nus stuain entschaiver baud e nizzegiar l'interess dals uffants.
RR actualitad 07:00